Ma’lum qilinishicha, dastlabki 100ta dronning bir qismi Ukrainaga yetib bordi. Foto: AeroVironment Pentagon matbuot kotibi Jon Kirbi AQSh Ukrainaga Switchblade kamikadze-dronlarini yetkazib berganini ma’lum qildi. «Dastlabki 100ta dron jo‘natildi. Ularning bir qismi allaqachon Ukrainaga yetib bordi. Qolganlarini yetkazib berish ham ko‘p vaqtni olmaydi», — dedi Kirbi. U AQSh prezidenti Jo Bayden hukumat Ukrainaga o‘zini himoya qilishi uchun yordam berish yo‘llarini qidirishda davom etishini aytganini eslatib o‘tdi. «Shu bois kelgusida ham bunday tizimlar yetkazilishini istisno qilmayman», — dedi Kirbi. Avvalroq Bayden AQSh Ukrainaga qo‘shimcha 800 mln dollar ajratilishi va 800 dona Stinger zenit-raketa majmualari hamda 2 ming dona Javelin tankka qarshi tizimlarini yetkazib berishini aytgandi.